**INFORMÁCIA**

**všetkým organizátorom aktivačnej činnosti v rámci §10 a §12 zákona o pomoci v hmotnej núdzi v okrese Rimavská Sobota**

Na základe uznesenia vlády Slovenskej republiky č. 695/2021 zo dňa 24.11.2021 k návrhu na vyhlásenie núdzového stavu a na prijatie opatrení podľa čl. 5 ods. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov zatiaľ v období **od 25.11.2021-09.12.2021** prijalo Ústredie práce, sociálnych vecí a rodiny opatrenia a vydalo usmernenie pre výkon činností na úradoch práce, sociálnych vecí a rodiny .

**Od 25.11.2021 do 09.12.2021**

* **organizátor činnosti môže prerušiť** výkon činností vykonávaných v zmysle § 10 a § 12 zákona č. 417/2013 Z. z. o pomoci v hmotnej núdzi (ďalej len „zákon o PHN“), alebo § 52 a § 52a) zákona č. 5/2004 Z. z. o službách zamestnanosti (ďalej len „zákon o SZ“), pretože nevie zabezpečiť všetky opatrenia v uvedenom platnom uznesení vlády po dohode s úradom V tomto prípade úrad práce ospravedlní výkon činností podľa § 10, § 12 zákona o PHN a § 52 a § 52a) zákona o SZ a poskytne občanovi dávku v hmotnej núdzi a aktivačný príspevok v plnej výške.

**Pozor však :** v prípade, že organizátor bude nevyhnutne potrebovať zabezpečiť výkon činnosti v rámci uvedených nástrojov, môže tak urobiť po dohode s úradom práce a  občanmi. Organizátor je v takomto prípade povinný vydať občanom potvrdenie na výkon obdobnej činnosti, aby neporušil zákaz vychádzania. Samozrejmosťou pre organizátorov činnosti ostáva kontrola účasti občanov na výkone činnosti, evidencia dochádzky a po ukončení mesiaca jej doručenie na úrad práce . Úrad v takomto prípade **neredukuje organizátorom činnosti počty občanov**, ktorých organizátor potrebuje**.  V tomto prípade organizátor preberá plnú zodpovednosť za zabezpečenie výkonu činnosti v súlade s platnými pandemickými opatreniami a nariadeniami,**

* od 26.11.2021 došlo aj k zmene úradných hodín (viď príloha),
* z dôvodu zhoršenej epidemiologickej situácie si Vás dovoľujeme požiadať, aby ste, pokiaľ je to možné využili inú, ako osobnú formu kontaktu s úradom (mailovú, telefonickú komunikáciu)

**V prípade doručenia ďalších usmernení týkajúcich sa výkonu činností aktivačných prác v zmysle §10 a §12 zákona o pomoci v hmotnej núdzi, Vás budeme bezodkladne informovať.**

V prípade nejakých otázok kontaktujte koordinátorov Aktivačného centra.

Ing. Beáta Sihelská, vedúca AC

V Rimavskej Sobote, dňa 29.11.2021